รบกวนสอบถามคุณค่ะฉีดยาคุมกำเนิดเเบบ 1 เดือน เดือนมกราคม 61 และเดือน กุมภาพันธ์ 61แต่ประจำเดือนไม่มาทั้ง2 เดือน เดือนมีนาคมจึงหยุดฉีดยาตรวจการตั้งครรภ์ไม่ท้อง จะทำอย่างไรให้ประจำเดือนมาปกติคะขอบมากค่ะ
สวัสดีค่ะ หากก่อนที่จะฉีดยาคุมกำเนิด ประจำเดือนมาเป็นปกติทุกเดือน การที่ประจำเดือนไม่มา จึงอาจเป็นผลข้างเคียงของยาฉีดคุมกำเนิดได้ แม้จะเป็นยาฉีดชนิดฮอร์โมนรวมที่ฉีดทุก 1 เดือนก็ตาม และหากได้ตรวจหาการตั้งครรภ์ได้อย่างถูกต้อง และพบว่าไม่มีการตั้งครรภ์ แนะนำให้รอประจำเดือนไปก่อนอีกซักระยะค่ะ ประจำเดือนน่าจะมาในที่สุด แต่หากประจำเดือนยังคงไม่มา หลังจากหยุดฉีดยาคุมกำเนิดไปแล้ว 1-2 เดือน แนะนำให้ไปพบแพทย์เพื่อหาสาเหตุค่ะแต่หากก่อนที่จะฉีดยาคุมประจำเดือนไม่มาหลายเดือนแล้ว อาจเกิดได้จากหลายสาเหตุ เช่น มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)มีภาวะไทรอยด์ฮอร์โมนเป็นพิษ หรือไทรอยด์ฮอรโมนต่ำก็ได้ มีพังผืดในมดลูก มีเนื้องอกในต่อมใต้สมอง รังไข่เสื่อมก่อนกำหนด เป็นต้น